Diari Oficial de la Generalitat Valenciana


Sumari del DOGV 9969, del 30-10-2024 (2024/11608)

RESOLUCIÓ de 23 d’octubre de 2024, per la qual es concedixen les subvencions convocades mitjançant Resolució de 26 d’abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions a organitzacions no governamentals per al desenvolupament (ONGD), per al finançament de projectes d’acció humanitària d’ajuda a les víctimes de desastres naturals i conflictes armats, o a poblacions en situació de vulnerabilitat extrema.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11326

CVE
:   NLDL-V-4314-58674

Data del document
:   23-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Descriptors 

:   * ajuda pública
    * cooperació internacional
    * ajuda al desenvolupament
    * desastre causat per l'home

*Antecedents de fet*

1. El 7 de maig de 2024 va ser publicada en el *Diari Oficial de la Generalitat Valenciana*  (DOGV 9843), la Resolució de 26 d’abril de 2024, de la Vicepresidència Segona i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions a organitzacions no governamentals per al desenvolupament (ONGD), per al finançament de projectes d’acció humanitària d’ajuda a les víctimes de desastres naturals i conflictes armats, o a poblacions en situació de vulnerabilitat extrema (d’ara en avant, Resolució de convocatòria).

A esta convocatòria s’han presentat un total de 40 sol·licituds, totes vàlides.

2. El 12 de juny de 2024 es va publicar en la pàgina web de la Direcció General d’Inclusió i Cooperació al Desenvolupament, el requeriment d’esmena de la documentació presentada en la convocatòria perquè les entitats sol·licitants en un termini de 10 dies hàbils esmenaren la falta o adjuntaren els documents que es requerien en l’annex que acompanyava el requeriment.

3. El 17 de juliol de 2024 es va publicar en la pàgina web i en el tauler d’anuncis de la Direcció General d’Inclusió i Cooperació al Desenvolupament la proposta de resolució provisional de la comissió de valoració de la convocatòria i es va notificar telemàticament a les entitats esta publicació adjuntant-los el pressupost validat i la fitxa d’avaluació, si és el cas, i es concedia un termini de 10 dies hàbils a les entitats per a formular al·legacions a esta proposta.

4. Tenint en compte l’informe de l’òrgan instructor, de 2 de setembre de 2024, es desprén de la informació que consta en el seu poder que les entitats sol·licitants complixen tots els requisits necessaris per a accedir a les subvencions, d’acord amb el que establix l’article 164.f, de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

5. La comissió de valoració, segons el que establix l’article 41 de l’Orde 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s’establixen les bases reguladores i el procediment de concessió de subvencions en matèria de cooperació internacional al desenvolupament (d’ara en avant, Orde 2/2021), en la seua reunió de 29 de agost de 2024, ha emés un informe en el qual es concreta el resultat de l’avaluació de les sol·licituds, d’acord també amb l’article 164.f, i sobre la base d’això ha formulat la corresponent proposta motivada de resolució definitiva de la convocatòria de subvencions.

6. D’acord amb el que establix l’apartat 6 de l’article 39 de l’Orde 2/2021, i tenint en compte les disponibilitats pressupostàries, no és possible finançar el total de sol·licituds. Per això, la comissió de valoració determina que la puntuació mínima per a obtindre subvencions per la totalitat del pressupost validat en esta convocatòria és de 84 punts.

7. En l’apartat resolutiu tercer de la resolució de convocatòria s’establix el finançament d’esta amb càrrec al pressupost de la Generalitat per a l’any 2024:

a) Línia B204298428, «Subvencions per a finançar actuacions d’ajuda humanitària de post emergència i reconstrucció», dotada amb un import màxim de 6.500.000 euros, en el capítol IV, per al finançament de gastos corrents, en l’aplicació pressupostària J0685802960703 G134A00.48992.

b) Línia N37197877, «Subvencions d’inversió a ONGD per a acció humanitària», dotada amb un import màxim de 2.000.000 d’euros, en el capítol VII, per al finançament de gastos de capital, en l’aplicació pressupostària K34983086JO95504 G134A00.78873.

c) Línia L333492857, «Subvencions indemnització a la Generalitat per la restitució de fons públics indegudament disposats», dotada amb un import de 1.000 euros, en el capítol IV, per al finançament de gastos corrents, en l’aplicació pressupostària M10275737FV465472 G134A00.48804.

Així mateix, en el punt 2 d’este apartat resolutiu es fixa una quantia addicional màxima de 2.000.000 d’euros, l’aplicació dels quals a la concessió de les subvencions regulades en esta no requerirà una nova convocatòria. L’efectivitat de la quantia addicional màxima queda condicionada a la declaració de disponibilitat de crèdit i, si és el cas, amb l’aprovació prèvia de la modificació pressupostària procedent en un moment anterior a la resolució de la concessió de la subvenció.

8. El 8 de juliol de 2024 s’ha publicat en el *Diari Oficial de la Generalitat Valenciana*  (DOGV 9887), la Resolució de 19 de juny de 2024, de la Conselleria d’Hisenda, Economia i Administració Pública, per la qual s’autoritza una generació de crèdits en la línia de subvenció S0506 «Subvencions indemnització a la Generalitat per la restitució de fons públics indegudament disposats» del capítol 4 del programa G134A00 Cooperació internacional al desenvolupament de la Vicepresidència segona i Conselleria de Servicis Socials, Igualtat i Vivenda, per import total de 861.964,60 euros (expedient 16.001.24), per la qual cosa esta línia queda com seguix:

c) Línia R148019391, «Subvencions indemnització a la Generalitat per la restitució de fons públics indegudament disposats», dotada amb un import de 862.964,60 euros, en el capítol IV, per al finançament de gastos corrents, en l’aplicació pressupostària Q62516500RC88631 G134A00.

Per tant, com a resultat d’esta generació de crèdits el pressupost total de la convocatòria ascendix a 9.362.964,60 euros, dels quals corresponen al capítol IV 7.362.964,60 euros, i 2.000.000,00 euros al capítol VII.

Fonaments de dret

I. Pel que fa a la competència per a resoldre este procediment, es tenen en compte les atribucions que arreplega l’article 160.4.c), de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, el Decret 132/2023, de 10 d’agost, del Consell, pel qual s’aprova el Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, així com l’apartat resolutiu tercer de la Resolució de 15 de maig de 2024, de la vicepresidenta segona del Consell i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda.

II. Així mateix, en la tramitació d’este procediment s’ha tingut present el que establix l’Orde 2/2021 i la resolució de convocatòria esmentada i, en tot allò no regulat en esta orde, s’ha seguit el que disposen la Llei 38/2003, de 17 de novembre, general de subvencions, i el seu reglament de desplegament, i la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

En virtut d’això, de l’informe de l’òrgan instructor, i de la proposta elevada per la comissió de valoració, segons l’acta de la sessió de 29 de setembre de 2024,

RESOLC

*Primer*

Concedir a les entitats i projectes que figuren en l’annex I de la present resolució les subvencions sol·licitades per l’import que hi apareix especificat dins del crèdit disponible en les aplicacions pressupostàries i línies que s’especifiquen a continuació:

Els imports globals concedits per a projectes d’acció humanitària d’ajuda a les víctimes de desastres naturals i conflictes armats, o a poblacions en situació de vulnerabilitat extrema, amb càrrec a les línies de subvenció M654488696 i N137394341, corresponents al capítol IV i a la línia de subvenció F597717447, corresponent al capítol VII, les dos del programa G134A00, del pressupost de gastos de la Generalitat per a l’exercici 2024, són els següents:

- Import total cap. IV: 7.362.964,60 euros.

- Import total cap. VII: 1.334.647,00 euros.

Una vegada aplicats els imports concedits de l’annex I, en la línia Q212666827, «Subvencions d’inversió a ONGD per a acció humanitària», dotada amb un import màxim de 2.000.000 d’euros, en el capítol VII, per al finançament de gastos de capital, en l’aplicació pressupostària I53279884NU130097 G134A00.78690, queda un romanent de 665.353,00 euros.

Las entitats beneficiàries hauran de presentar el model d’acceptació normalitzat en el termini de set dies hàbils comptador de l’endemà de la publicació d’esta resolució de concessió, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint a l’URL: [https://breu.gva.es/b/4lpfq4geff](https://breu.gva.es/b/4lPFq4gEff)

L’incompliment de la comunicació d’acceptació, en este termini determinarà l’exclusió de la convocatòria.

Sense perjuí del que s’ha assenyalat en el punt anterior, qualsevol sol·licitant podrà renunciar a la subvenció abans de l’entrega dels fons de manera expressa, de manera telemàtica en el tràmit esmentat en el paràgraf anterior. Si la renúncia es produïx després d’haver percebut la subvenció concedida, haurà de reintegrar-se la quantitat percebuda més els interessos legals corresponents.

*Segon*

Denegar les sol·licituds de les entitats i projectes relacionats en l’annex II, de la present resolució, pels motius que s’hi especifiquen.

*Tercer*

Comunicar a les entitats beneficiàries el pressupost validat del projecte l’execució del qual ha d’adequar-se a este. Les entitats beneficiàries que s’indiquen a continuació, en el pressupost de les quals s’han realitzat minoracions, o s’han produït variacions en les quantitats de les partides o els capítols pressupostaris, o han comés errors aritmètics, hauran de presentar la reformulació de l’actuació subvencionada, d’acord amb el que disposa l’article 43 de l’Orde 2/2021, en el termini de set dies hàbils des de la publicació en el DOGV d’esta resolució de concessió, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint a l’URL:

[https://breu.gva.es/b/4lpfq4geff](https://breu.gva.es/b/4lPFq4gEff)

|  |  |  |  |
| --- | --- | --- | --- |
| *Núm. Expedient* | *NIF Entitat* | *Import sol·licitat per l’entitat* | *Import total de la subvenció* |
| SOLHUM/2024/0001 | R89189731 | 400.000 € | 385.132 € |
| SOLHUM/2024/0003 | F13383985 | 400.000 € | 400.000 € |
| SOLHUM/2024/0012 | C89553507 | 585.931 € | 320.817,60 € |
| SOLHUM/2024/0018 | V23346619 | 400.000 € | 400.000 € |
| SOLHUM/2024/0019 | W97194834 | 400.000 € | 397.587 € |
| SOLHUM/2024/0020 | B7715773N | 400.000 € | 391.789 € |
| SOLHUM/2024/0022 | Y79484674 | 432.797 € | 432.797 € |
| SOLHUM/2024/0024 | S2005075Z | 400.000 € | 380.255 € |
| SOLHUM/2024/0025 | L34316538 | 599.995 € | 599.995 € |
| SOLHUM/2024/0027 | S94685534 | 400.000 € | 399.886 € |
| SOLHUM/2024/0028 | V53682427 | 400.000 € | 399.886 € |
| SOLHUM/2024/0029 | E61072649 | 399.709 € | 393.014 € |
| SOLHUM/2024/0030 | U13302252 | 600.000 € | 597.322 € |
| SOLHUM/2024/0033 | F57710646 | 400.000 € | 400.000 € |
| SOLHUM/2024/0034 | G15668032 | 400.000 € | 399.999 € |
| SOLHUM/2024/0035 | Q98875113 | 400.000 € | 400.000 € |
| SOLHUM/2024/0039 | N35691904 | 400.000 € | 399.132 € |

  

Contra la present resolució, que posa fi a la via administrativa, es podrà interposar, potestativament, un recurs de reposició davant d’este mateix òrgan, en el termini d’un mes, a comptar de l’endemà de la publicació, de conformitat amb el que preveuen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint a l’URL [https://breu.gva.es/b/4lpfq4geff](https://breu.gva.es/b/4lPFq4gEff), o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l’endemà de la publicació, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que es realitze qualsevol altra via que es considere oportuna.

ANNEX I

*RELACIÓ DE SUBVENCIONS CONCEDIDES*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *EXPEDIENT* | *NIF* | *Títol del projecte* | *Puntuació total* | *Pressupost validat* | | | *Subvenció concedida* | | |
| *CAP. IV* | *CAP. VII* | *TOTAL* | *CAP. IV* | *CAP. VII* | *TOTAL* |
| SOLHUM/2024/0001 | C42764527 | Construcció de pau des de l’exercici del DAS i els DSR. | 93,00 | 325.107,00 | 60.025,00 | 385.132,00 | 325.107,00 | 60.025,00 | 385.132,00 |
| SOLHUM/2024/0004 | G29295406 | Construcció de pau i resiliència amb enfocament de gènere entre la població desplaçada. | 92,00 | 400.000,00 |  | 400.000,00 | 400.000,00 |  | 400.000,00 |
| SOLHUM/2024/0028 | I82230336 | Millorar l’accés a condicions higienicosanitàries dignes per a les persones vulnerables. | 92,00 | 299.886,00 | 100.000,00 | 399.886,00 | 299.886,00 | 100.000,00 | 399.886,00 |
| SOLHUM/2024/0003 | E76589827 | Estratègia localitzada Nexe per a la protecció integrada dels drets i dignitat de la població. | 91,50 | 338.500,00 | 61.500,00 | 400.000,00 | 338.500,00 | 61.500,00 | 400.000,00 |
| SOLHUM/2024/0037 | A03771107 | Protecció i assistència sanitària per a població refugiada. | 90,00 | 400.000,00 |  | 400.000,00 | 400.000,00 |  | 400.000,00 |
| SOLHUM/2024/0020 | H7402916Y | Salut sexual reproductiva i maternoinfantil de dones, adolescents, xiquets i xiquetes. | 89,00 | 356.734,00 | 35.055,00 | 391.789,00 | 356.734,00 | 35.055,00 | 391.789,00 |
| SOLHUM/2024/0009 | O12274392 | SIRIYO 3 – Promoure els drets i la protecció de les dones i NNA afectades per la crisi humanitària. | 89,00 | 358.716,00 | 41.284,00 | 400.000,00 | 358.716,00 | 41.284,00 | 400.000,00 |
| SOLHUM/2024/0030 | R21372978 | Escoles Segures: Proporcionar accés segur a educació de qualitat per a la infància víctima del conflicte. | 89,00 | 375.268,00 | 222.054,00 | 597.322,00 | 375.268,00 | 222.054,00 | 597.322,00 |
| SOLHUM/2024/0033 | D24044028 | Reforç del sistema de salut: millora de l’accés per a població refugiada i local. | 88,00 | 400.000,00 |  | 400.000,00 | 400.000,00 |  | 400.000,00 |
| SOLHUM/2024/0002 | F49722996 | Millora de la nutrició de jóvens estudiants en els campaments de població refugiada. | 87,00 | 355.270,00 | 44.730,00 | 400.000,00 | 355.270,00 | 44.730,00 | 400.000,00 |
| SOLHUM/2024/0039 | C54015339 | Cirurgia per a pacients vulnerables inscrits en la llista d’espera del Ministeri de Sanitat. | 87,00 | 383.598,00 | 15.534,00 | 399.132,00 | 383.598,00 | 15.534,00 | 399.132,00 |
| SOLHUM/2024/0025 | M46750832 | Rehabilitació postemergència i resiliència comunitària després del terratrémol. | 86,50 | 403.910,00 | 196.085,00 | 599.995,00 | 403.910,00 | 196.085,00 | 599.995,00 |
| SOLHUM/2024/0018 | G41465799 | Atenció integral a persones migrants en trànsit per punts fronterers. | 86,50 | 347.063,00 | 52.937,00 | 400.000,00 | 347.063,00 | 52.937,00 | 400.000,00 |
| SOLHUM/2024/0034 | A10126449 | Salut Mental i Protecció: Ajuda a la població vulnerable. | 86,00 | 384.101,00 | 15.898,00 | 399.999,00 | 384.101,00 | 15.898,00 | 399.999,00 |
| SOLHUM/2024/0024 | Z9832143P | Assegurada una atenció en salut de qualitat i protecció per a la població refugiada, desplaçada i d’acolliment. | 85,50 | 356.279,00 | 23.976,00 | 380.255,00 | 356.279,00 | 23.976,00 | 380.255,00 |
| SOLHUM/2024/0022 | V91797743 | Enfortiment de la resiliència de persones retornades després del conflicte. | 85,00 | 256.290,00 | 176.507,00 | 432.797,00 | 256.290,00 | 176.507,00 | 432.797,00 |
| SOLHUM/2024/0019 | I32789144 | NEX4FOOD: millorant la seguretat alimentària, educació i protecció de la població vulnerable. | 85,00 | 381.551,00 | 16.036,00 | 397.587,00 | 381.551,00 | 16.036,00 | 397.587,00 |
| SOLHUM/2024/0029 | T83511788 | Garantir els servicis de protecció integral per a la població vulnerable. | 85,00 | 390.188,00 | 2.826,00 | 393.014,00 | 390.188,00 | 2.826,00 | 393.014,00 |
| SOLHUM/2024/0027 | G27140653 | Kits de Dignitat per a dones en situació de vulnerabilitat. | 85,00 | 398.386,00 | 1.500,00 | 399.886,00 | 398.386,00 | 1.500,00 | 399.886,00 |
| SOLHUM/2024/0035 | Z73479214 | Protecció i promoció dels drets de dones i xiquetes afectades per l’emergència. | 84,50 | 330.147,00 | 69.853,00 | 400.000,00 | 330.147,00 | 69.853,00 | 400.000,00 |
| SOLHUM/2024/0012 | X24101023 | Comunitats resilients rehabiliten servicis bàsics després d’emergència climàtica. | 84,00 | 354.135,00 | 198.847,00 | 552.982,00 | 121.970,60 | 198.847,00 | 320.817,60 |

  

ANNEX II

*RELACIÓ DE SOL·LICITUDS DENEGADES*

|  |  |  |  |  |
| --- | --- | --- | --- | --- |
| *Expedient* | *NIF Entitat* | *Títol del projecte* | *Puntuació total* | *Motiu de denegació* |
| SOLHUM/2024/0013 | L97373012 | Suport humanitari en salut i protecció per a comunitats indígenes. | 84,00 | 1 |
| SOLHUM/2024/0016 | T50903005 | Atenció sanitària a persones en situació de vulnerabilitat i diversitat funcional. | 83,50 | 1 |
| SOLHUM/2024/0014 | N54320792 | Enfortiment de capacitats locals per a RRD i atenció en salut. | 83,00 | 1 |
| SOLHUM/2024/0023 | N79427973 | Enfortir la capacitat de resiliència de xiquetes, xiquets i adolescents en els camps de refugiats. | 83,00 | 1 |
| SOLHUM/2024/0032 | V69651762 | Ruta Educativa: Millorant l’Accés i la Qualitat Educativa per a Xiquets, Xiquetes i Adolescents. | 83,00 | 1 |
| SOLHUM/2024/0010 | L97228316 | Atendre les necessitats de les persones desplaçades internes. | 82,50 | 1 |
| SOLHUM/2024/0038 | W63517382 | Lluita contra la desnutrició aguda de les xiquetes, xiquets i dones. | 82,00 | 1 |
| SOLHUM/2024/0026 | C13304287 | Millora de la Salut, SSR, SMAPS i Nutrició a població vulnerable. | 80,00 | 1 |
| SOLHUM/2024/0031 | E98800514 | Resposta d’emergència a la inseguretat alimentària i nutricional. | 79,50 | 1 |
| SOLHUM/2024/0011 | S88626231 | Previndre i protegir les xiquetes, xiquets i dones supervivents de violència de gènere. | 79,00 | 1 |
| SOLHUM/2024/0008 | K0894355Q | Resposta multisectorial d’emergència per a contribuir a l’exercici de drets de la població afectada per la crisi humanitària. | 78,00 | 1 |
| SOLHUM/2024/0015 | X10515151 | Augmentar la disponibilitat i accessibilitat de servicis sanitaris essencials integrals, inclosos els de salut mental i violència de gènere, per a la població d’acolliment i desplaçada afectada per la inseguretat i les inundacions. | 75,50 | 1 |
| SOLHUM/2024/0006 | H43442061  D74221442 | Rehabilitant mitjans de vida d’indígenes en emergència i desastre arran del Fenomen del Niño. | 75,25 | 1 |
| SOLHUM/2024/0017 | M31052987 | De la vulnerabilitat a la resiliència: Accés a DSR de dones i NNA en context transfronterer. | 74,50 | 1 |
| SOLHUM/2024/0036 | S87476273 | Construcció de la pau a través de l’increment de la resiliència de persones afectades per la violència. | 72,00 | 1 |
| SOLHUM/2024/0040 | G80002135 | Recuperació de la seguretat alimentària de 300 famílies vulnerables. | 72,00 | 1 |
| SOLHUM/2024/0021 | M74617252 | Protecció i enfortiment a dones exposades a VbG en context de crisi humanitària. | 69,00 | 1 |
| SOLHUM/2024/0005 | U56010558 | Producció de farinetes locals per a 6.500 xiquets i 500 dones en greu risc de desnutrició. | 66,50 | 1 |
| SOLHUM/2024/0007 | X23907466 | Comunitats enfortixen la seua resiliència al canvi climàtic i desastres naturals. | 62,50 | 2 |

  

*Motius de denegació:*

1. Insuficiència de fons.

2. No superar el mínim de puntuació.

  

València, 23 d'octubre de 2024

(p. d. Resolució 15.05.2024; DOGV 9851, 17.05.2024)

Ignacio Grandes Ballesteros

Secretari autonòmic de Família i Servicis Socials